出口術? 軍醫「證」基爾獲加無緣鬥皇馬
2024年04月04日 14:16
東網電視
更多新聞短片
基爾獲加對曼城非常重要。(Getty Images)
曼城要歷史性衞冕3冠王,季尾衝刺場場關鍵,不過下周歐聯8強大戰皇家馬德里前,領隊哥迪奧拿透露,軍醫證實基爾獲加無緣踢呢場大戰,但係唔少球迷認定哥帥只係「出口術」。
基爾獲加喺國際賽受傷後,已缺陣對阿仙奴同阿士東維拉2場聯賽,哥迪奧拿日前被問到基爾獲加有冇機會鬥皇馬,呢位西班牙主帥表示:「軍醫話基爾獲加傷勢嚴重,所以唔會踢到,不過基爾獲加嘅基因係與別不同,基爾獲加就係估佢唔到......」
曼城要靠基爾獲加凍結皇馬嘅雲尼斯奧斯祖利亞,該巴西翼鋒日前亦表示:「我一直想同最強球員交鋒,基爾獲加就係我遇過最強嘅後衞,我哋互相尊重,亦會盡全力為自己球隊而戰。」